Antibiotic - Ke selo seo se tšweleditšwego ka diphedinyana tše nnyane goba ka maitirelo (phenisilini, streptomycin, bjalobjalo.) yeo e nago le bokgoni bja go thibela goba go senya diphedinyana tše nnyane tše di itšego. Ruri ditlabonyane ke ditlaboima. Malobanyana fa, go be go ngunangunwa ka phedišo ya thupa ka dikolong. Barutiši ba be ba hlabile mašata ka gohle go thwe ke gona ge ba feletšwe ke taolo ka diphapošingborutelo le ka gare ga dikolo. Batswadi ba bangwe ba ile ba thulana le molao wo, mola ba bangwe ba o thekga. Ba dikereke le bona ba ile ba ntšha sa mafahleng a bona. Ke re go be go bile go tsopolwa le ditemana go tšwa go Kgwadi ya boMateo thobela, e le ge go šireletšwa gore thupa e se bolawe ka dikolong. Makgotlataolo a dikolo a ile a šupa mmušo ka monwana, gomme a mangwe a bile a išana le wona kgorong ya tsheko. Tšeo ka moka di laeditše tabakgolo e tee, e lego go se amogele diphetogo gabonolo.